Sagunt participa en el III Congrés Mundial de Destinacions Intel·ligents que se celebra a València fins al dimecres
22 de novembre 2022

![](/media/fcjgjhcw/c_dti_inauguracion.jpg?width=850&height=566.9886363636364)

La delegació de Turisme de l'Ajuntament de Sagunt està present en el III Congrés Mundial de Destinacions Turístiques Intel·ligents que se celebra des del dilluns fins al dimecres a València.

El Congrés comptarà amb més de seixanta ponents nacionals i internacionals, que representen a destinacions que ja són destinacions turístiques intel·ligents, així com a destinacions que compten amb bones pràctiques en innovació, tecnologia, accessibilitat, sostenibilitat i governança, els cinc eixos que conformen el model DTI; als quals se sumen experts en cadascuna de les matèries.

Cal destacar que Sagunt forma part de la Xarxa DTI (Destinacions Turístiques Intel·ligents) i compta amb un Pla DTI des de 2021. Esta trobada permetrà avançar i intercanviar experiències amb experts, empreses i altres destinacios del sector.

En este sentit, la regidora delegada de Turisme, Natalia Antonino, que ha assistit hui a l'acte inaugural del Congrés, ha manifestat que «**Sagunt continua apostant i treballant per una destinació turística intel·ligent, s'ha elaborat un pla DTI del qual s'estan implementant i s'implementaran en els pròxims anys accions encaminades a la transformació des de la sostenibilitat i la governança sense oblidar-nos de l'hospitalitat, ja que avançar en turisme és avançar socialment. Per això hem acudit al Congrés Internacional de Destinacions Turístiques Intel·ligents ja que és una oportunitat per a intercanviar experiències amb altres destinacios**»

![](/media/xjojgm4s/c_dti_natalia.jpg?width=850&height=566.9886363636364)

En la inauguració, també han estat presents la vicealcaldessa de València, Sandra Gómez, l'oficial superior de l'oficina del secretari general de l'Organització Mundial del Turisme, Isabel Oliver, el secretari d'Estat de Turisme, Fernando Valdés, i el secretari autonòmic de Turisme, Francesc Colomer.

Entre els temes que s'abordaran en el Congrés s'inclouen les estratègies de país per a ser destinacions intel·ligents, les tecnologies emergents aplicades al turisme, el valor de l'accessibilitat en els destins, l'economia circular en el cicle de vida del turisme i com usar les dades per a millorar la gestió dels destins.

Durant el congrés també es parlarà sobre _Com afronten les destinacions el canvi climàtic?_, s'analitzaran les claus de la mobilitat sostenible en les activitats turístiques i s'aprofundirà sobre el fet que la sostenibilitat constituïsca un valor de marca en l'estratègia de màrqueting de les destinacions. A més, la cita comptarà amb ponents internacionals procedents de més de dotze països, entre els quals s'inclouen Portugal, Països Baixos, el Brasil, Cuba, Colòmbia, Jordània, el Regne Unit, França, Suècia, Finlàndia i el Perú.

El model DTI, pioner a Espanya, ha buscat des dels seus inicis una gestió més eficient i sostenible dels destins, un increment de la rendibilitat turística i una major competitivitat de l'economia espanyola, aplicant als destins la tecnologia i la innovació per a la millora de l'accessibilitat dels seus habitants i de la qualitat de vida dels seus veïns.

El Govern d'Espanya, la Generalitat Valenciana i l'Ajuntament de València, amb la col·laboració de l'Organització Mundial del Turisme, organitzen el III Congrés Mundial de Destinacions Turístiques Intel·ligents en la capital valenciana coincidint amb el fet que la ciutat és Capital Europea del Turisme Intel·ligent 2022.

*   [](http://www.facebook.com/sharer.php?u=https://aytosagunto.es/va/actualitat/sagunt-participa-en-el-iii-congrés-mundial-de-destinacions-intel-ligents-que-se-celebra-a-valència-fins-al-dimecres/ "Facebook")
*   [](http://twitter.com/share?url=https://aytosagunto.es/va/actualitat/sagunt-participa-en-el-iii-congrés-mundial-de-destinacions-intel-ligents-que-se-celebra-a-valència-fins-al-dimecres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-participa-en-el-iii-congrés-mundial-de-destinacions-intel-ligents-que-se-celebra-a-valència-fins-al-dimecres/ "Linked In")
*   [](mailto:?body=https://aytosagunto.es/va/actualitat/sagunt-participa-en-el-iii-congrés-mundial-de-destinacions-intel-ligents-que-se-celebra-a-valència-fins-al-dimecres/)